cyanic-selkie/wikianc huggingface dataset:
Tukholman mellakat 2013
Tapahtumat
Mellakat saivat alkunsa sunnuntai-iltana 19. toukokuuta 2013, kun poliisi oli ampunut kuoliaaksi veitsen kanssa Pohjois-Tukholmassa Husbyssa riehuneen portugalilaistaustaisen miehen. Mellakoihin osallistui kymmeniä nuoria, jotka polttivat autoja ja rakennuksia sekä kivittivät poliiseja. Mellakoiden seurauksena poliisi pidätti yli 60 ihmistä rikoksista epäiltynä.
Eric Nystrom
Muuta
Nystrom on toisen polven NHL-pelaaja. Hänen isänsä Bob Nystrom pelasi 900 ottelua New York Islandersissa ja voitti neljä Stanley Cupia. Bob oli syntyjään ruotsalainen, mutta kasvoi Kanadassa ja on maan kansalainen. Eric Nystrom pelasi nuorena myös jalkapalloa ja baseballia.
Temppeli
Kreikkalais-roomalaiset temppelit
500-luvulta eaa. alkaen suuremmat temppelit rakennettiin peripteraalisiksi, jolloin niiden cellaa ympäröi kauttaaltaan pylväskäytävä, peristasis. Joissakin suurissa temppeleissä oli kaksikin pylväsriviä (dipteraalitemppeli). Joskus sisin pylväsrivi jätettiin pois (pseudodipteraalinen temppeli). Erikoisimmat temppelit olivat muodoltaan epäsäännöllisiä, kuten Ateenan Erekhtheion.
Roomalaiset temppelit muistuttivat monessa suhteessa kreikkalaisia, mutta varsinkin keisariajalla vallitseva tyyli oli mahtipontinen korinttilainen tyyli, kun taas Kreikassa suosittiin jykevää doorilaista ja hienostunutta joonialaista tyyliä. Roomalainen temppeli sijaitsi ympäristöä korkeammalla podiumilla, jonne noustiin jyrkkiä portaita pitkin.
Luettelo diplomaattisista edustustoista Pohjois-Koreassa
Tämä on luettelo diplomaattisista edustustoista Pohjois-Koreassa. Tällä hetkellä Pyongyangissa on 24 suurlähetystöä. Lisäksi Pohjois-Koreassa on 2 konsulaattia ja 2 muuta edustustoa.
Raanujärvi
Elinkeinot
Kylällä toimii useita yrityksiä. Maatalouden yrityksiä on useita vielä jäljellä, vaikka maatalous ei ole koskaan ollut kovin merkittävää Raanujärvellä. Maatalouden harjoittamista vaikeuttaa seudun karu maa ja tilojen pirstoutuneisuus. Suurin osa tiloista toimii vain sivutoimentulolähteinä. Kylän pinta-alasta on vain n. 1 % peltoviljelmää. Maanviljelys on ollut pääosin nykyisen Kyläniemen alueella sekä Jolangin alueella. Matkailun ohjelmapalveluja tuottavia mm. TATUKA ja majoituspalveluja tarjoava Napapiirin Järvilomat Oy.
Urmas Hakkarainen
Turpeisella on usein moukan tuuria Urmaksen juonia vastaan. Urmaksen kieroilut päättyvät huonosti myös siksi, että hän luottaa henkisesti epävakaaseen Kylmälehtoon, joka toteuttaessaan Urmaksen käskyjä turvautuu keinoihin, joita Urmas ei ole osannut ennakoida.
Sonic & Sega All-Stars Racing
Sonic & Sega All-Stars Racing on Sumo Digitalin kehittämä ja Segan julkaisema ajopeli. Peli julkaistiin vuonna 2010 PlayStation 3:lle, Xbox 360:lle, Wiille, Nintendo DS:lle ja Microsoft Windowsille sekä myöhemmin kolikkopelinä, iOS:lle ja OS X:lle.
Living Loving Maid (She’s Just a Woman)
Living Loving Maid (She's Just a Woman) on englantilaisen rockyhtye Led Zeppelinin kappale. Kappale on julkaistu yhtyeen toisella albumilla Led Zeppelin II vuonna 1969. Se on myös julkaistu ”Whole Lotta Love” -singlen kääntöpuolella. Kappale kertoo bändäristä, joka ärsytti yhtyettä sen uran alkuaikoina.
Suomalainen Eläkeläiset-humppayhtye on tehnyt kappaleesta cover-version, ”Kipin kapin mä riennän alkoon”. Kappale julkaistiin ensimmäisen kerran Humppakäräjät-albumilla ja uudestaan Humppa-akatemia-kokoelmalla.
Richie Regehr
Ura
Kaudeksi 2007–2008 Regehr siirtyi Saksan DEL-liigassa pelanneeseen Frankfurt Lionsiin. Hän oli tehoilla 21+20=41 pelipaikastaan huolimatta joukkueen paras maalintekijä. Regehr jakoi Eisbären Berlinin Deron Quintin kanssa koko DEL:n puolustajien maalipörssin voiton. 31. lokakuuta 2007 hän teki liigan puolustajien kaikkien aikojen maaliennätyksen viidellä osumallaan. Regehr pelasi kauden aikana myös DEL:n tähdistöottelussa. Seuraavat neljä kautta hän pelasi Eisbären Berlinin riveissä voittaen Saksan-mestaruuden vuosina 2009 ja 2011. Kaudella 2008–2009 Regehr pelasi myös Mestarien liigassa sekä DEL:n tähdistöottelussa. Syksyllä 2010 hän voitti Eisbären Berlinin joukkueessa European Trophyn mestaruuden. Kausina 2009–2010 ja 2011–2012 Regehr oli DEL:n runkosarjassa joukkueen tehokkain puolustaja. Hän jakoi tehoilla 2+7=9 myös kevään 2011 pudotuspelien puolustajien pistepörssin voiton joukkuetoverinsa Derrick Walserin kanssa.
Motion Picture Corporation of America
Motion Picture Corporation of America (lyhyemmin MPCA) on yhdysvaltalainen tuotantoyhtiö, joka on keskittynyt tuottamaan ja levittämään elokuvia. Yhtiön perusti Brad Krevoy vuonna 1986, jolloin yhtiö keskittyi levittämään elokuvien trailereita ja televisio-ohjelmia.
Vappu Rossi
Ura
Livepiirtäminen on näkyvä osa Rossin työskentelyä. Koronakevään aikana huhtikuussa 2020 Rossi esiintyi suorassa lähetyksessä Yle Olohuone -konsertissa piirtäen konsertin esiintyjiä livenä sekä antaen piirustustehtäviä myös kotikatsomoon. Malleina olivat muusikot Robin, Iiro Rantala, Tarmo Peltokoski ja Minna-Leena Lahti. Tammikuussa 2021 Rossi esiintyi taiteilijana MTV3:n ohjelmassa Laulu Rakkaudelle, jossa Rossi piirsi livenä muusikko Samuli Putroa ja Laura Närheä osana Närhen yllätystä Putrolle. Kulttuurigaala ssa 2021 Rossi piirsi livenä vuoden kulttuuripersoona -palkinnon voittajan, näyttelijä Seela Sella n. Voittajan paljastus tapahtui Rossin suorassa lähetyksessä piirtämän muotokuvan avulla.
Leipsoí
Maantiede
Leipsoí sijaitsee Välimereen kuuluvan Egeanmeren itäosassa. Sen lähimmät suuremmat saaret ovat Arkoí pohjoispuolella, Léros eteläpuolella ja Pátmos länsipuolella. Agathonísi sijaitsee kauempana koillisessa ja Farmakonísi idässä.
Carrus Vega
pienoiskuva|[[Jyväskylän Liikenne|Jyväskylän Liikenteen Volvo B10BLE Carrus Vega L.]] Carrus Vega on Carruksen vuosina 1996–2001 valmistama yleislinja-automalli. Mallista on saatavilla sekä kaupunkiliikenne- että puolituristiversio. Matalalattiaversion nimi on Vega L, ja siitä on myös teliversio. Carrus Vega muistuttaa paljon Volvo 8700:aa ja onkin kyseisen mallin edeltäjä. Carrus Vegaa valmistettiin Carruksen tehtaalla Tampereella ja Wiiman tehtaalla Vantaalla. Mallia on valmistettu Volvon ja Scanian alustoille sekä keski- että takamoottorisena.
Mangrovepeukaloinen
Mangrovepeukaloinen (Cantorchilus leucotis) on peukaloisten heimoon kuuluva varpuslintu.
Aavikkopeukaloinen
Levinneisyys
Aavikkopeukaloista tavataan Ecuadorissa jaPerussa, ja sen levinneisyysalueen pinta-ala on noin 96 900 km2. Lajia on kuvattu yleiseksi, ja se on luokiteltu elinvoimaiseksi.
Paula Nordfors
Nordforsia ovat keskeisesti inspiroineet matkailu ja vieraat kulttuurit. Hän onkin asunut esimerkiksi Australiassa, Alankomaissa ja Venäjällä.
Bolivianpeukaloinen
Levinneisyys
Bolivianpeukaloista tavataan Boliviassa, Brasiliassa ja Paraguayssa, ja sen levinneisyysalueen pinta-ala on noin 574 000 km². Lajia on kuvattu yleiseksi, ja se on luokiteltu elinvoimaiseksi.
Maanjako
Ajan mittaan vakaantui peltoviljelys ja pellot jaettiin osamiesten kesken todennäköisesti kylvömäärän mukaan.
Sarkajakoa koskevat säännökset olivat peräisin maakuntalaista ja olivat vielä mukana vuoden 1734 laissa. Jakoperusteena käytettiin äyriä, puntaa, manttaalia tai kyynärää. Tiluspalstojen lukumäärän vähentämiseksi ja järjestämiseksi yhtenäisemmiksi, annettiin 1700-luvun loppupuolella uusia säännöksiä maanjaosta, jota alettiin kutsua isojaoksi. Isojaot aloitettiin Suomessa vuonna 1749. Isojakotoiminta alkoi Suomessa ensimmäisenä Pohjanmaalla, Lounais- ja Etelä-Suomessa. Näillä alueilla uudistus saatiin lähes kokonaisuudessaan suoritettua 1800-luvun alkupuolella muutamia poikkeuksia lukuun ottamatta.
BRA Braathens Regional Airlines
Historia
BRA perustettiin vuonna 2016. Uuden virtuaalilentoyhtiön tarkoituksena oli yhdistää aikaisemmin erillisillä nimillä toiminteet Malmö Aviation ja Sverigeflyg, ja luoda näin yhtenäinen tuotemerkki Ruotsin kotimaan lentomarkkinoille. BRA:lla ei ole omaa lentolupaa eikä omia lentokoneita, vaan sen reittejä operoivat sen tytäryhtiöt Braathens Regional Airways ja Braathens Regional Aviation.
Venäläiset tulevat, venäläiset tulevat
Venäläiset tulevat, venäläiset tulevat on yhdysvaltalainen komediaelokuva vuodelta 1966. Elokuvan ohjaaja oli Norman Jewison ja pääosissa olivat mm. Jonathan Winters, Alan Arkin, Carl Reiner ja Eva Marie Saint.
Elokuva pohjautuu Nathaniel Benchleyn kirjaan The Off-Islanders.
Pohjantuuli
Pohjantuuli on Suvi Teräsniskan 1. marraskuuta 2013 julkaistu kuudes studioalbumi. Albumi oli parhaimmillaan Suomen virallisen albumilistan ensimmäisellä sijalla. . Albumin kappaleista singleinä julkaistiin "Täydellinen elämä" ja "Vaiettu rakkaus". Albumi on myynyt platinaa.
Puolustusvoimien materiaalilaitos
Lakkauttaminen
Eduskunnan antamiin lausuntoihin valtioneuvoston vuoden 2001 turvallisuus- ja puolustuspoliittisen selonteosta perustuen puolustusministeriö teki 31. toukokuuta 2002 päätöksen varikkolaitoksen supistamisesta, minkä seurauksena Iisalmen Peltosalmessa sijainnut Iisalmen Asevarikko (IisAseV, ent. Asevarikko 9 AseV 9 ja Keskusvarikko 7) lakkautettiin 31. joulukuuta 2002. Saman päätöksen perusteella piti lakkauttaa 31. joulukuuta 2003 Vammalan Asevarikko (VammAseV, ent. Asevarikko 3 AseV 3) Vammalan Tyrväällä, Oriveden Asevarikko (OrivAseV, entinen Asevarikko 6 AseV 6) Orivedellä ja Sääksjärven varikko-osasto aikaisemmin Sääksjärven Asevarikko (SääksjAseV) Lempäälän Sääksjärvellä samoin kuin Jyväskylässä sijainnut Suojeluvarikko.
Fotoniikka
Fotoniikka Suomessa
Suomeen on syntynyt fotoniikan pk-teollisuutta ja palvelujentarjoajia, mutta alan suurteollisuutta Suomessa ei ole yhdistämään. Mikro- ja nanofotoniikkaan erikoistuneista yrityksistä mainittakoon Aalto-yliopistosta (Teknillisestä korkeakoulusta) lähtöisin oleva Heptagon, joka on nykyään osa ams AG -konsernia, sekä Itä-Suomen yliopistosta (Joensuun yliopistosta) lähtöisin oleva Nanocomp. Itä-Suomen yliopistoon Joensuun kampukselle on syksyllä 2012 perustettu Suomen ensimmäinen fotoniikan kaupallistamiseen keskittyvä professuuri, jota hoitamaan kutsuttiin Heptagonin perustaja Jyrki Saarinen Piilaaksosta.
Charlottenburgin linna
Rakentaminen ja arkkitehtuuri
Linnan ulkoasua hallitsee keskellä oleva torni. Sen sivuilla olevat siipirakennukset muodostavat rakennuksen edustalle kunniapihan. Linnan tämä osa on somistettu monin kuninkuuteen viittaavin symbolein. Lisäksi kupolikattoa koristaa Fortuna, jonka toivottiin tuovan onnea Hohenzollern-kuningassuvulle. Barokkipuutarha on linnan takana, ja sitä reunustaa lampi. Charlottenburgia rajaa myös Spreejoki.
Sphinginae
Toukan pääkapseli on soikea tai pyöreä, vain harvoilla lajeilla kolmiomainen. Toukan peräpäässä on yleensä sarvi ja kyljissä vinoja raitoja. Kotelovaiheessa imukärsä on joko sulautunut muuhun vartaloon tai muodostaa erillisen ulokkeen.
Kommunismi
Tutkimuskirjallisuuden määritelmiä
Kielitoimiston sanakirjan mukaan kommunismi on ”poliittinen aatesuunta, joka tähtää tuotantovälineiden ja hyödykkeiden yhteisomistukseen” sekä vastaava yhteiskuntajärjestelmä. Sosialismi määritellään samansisältöisesti mutta sillä erolla, että yhteisomistukseen pyritään ottamaan vain tuotannontekijät, ei hyödykkeitä. Encyclopædia Britannican mukaan kommunismin ja sosialismin rajanvedosta on jo pitkään vallinnut erimielisyyttä, mutta keskeisin ero on kommunismin sitoutuminen Karl Marxin (1818–1883) vallankumouksellisiin oppeihin. Kommunismin kannattajat pitävät sitä sosialismin korkeampana ja kehittyneempänä muotona. Kommunismin oppien mukaisesti järjestetyssä poliittisessa ja taloudellisessa järjestelmässä voittoa tavoittelevat yksityisyritykset on korvattu suurten tuotantolaitosten (tehtaat, kaivokset ja niin edelleen) ja luonnonvarojen yhteisellä omistuksella. Osa kommunisteista katsoo, että yhteisomistus pitäisi viedä tätäkin pidemmälle.
Marxilaisia määritelmiä
Suomi–Neuvostoliitto -Seura julkaisi vuonna 1973 kirjan ''Neuvostoliitto. Vastauksia suomalaisten kysymyksiin.'' Siinä kerrottiin, että NKP:n koko toiminta palvelee kommunismin rakennustyötä. Kommunismi tarkoitti tasa-arvoisten ja vapaiden ihmisten oikeudenmukaista yhteiskuntaa. Se on luokaton yhteiskunta, jossa tuotantovälineet ovat koko kansan omaisuutta ja yhteiskunnan jäsenet sosiaalisesti täysin tasa-arvoisia. Sosialismin jakoperiaatteesta (kullekin työnsä mukaan) on siirrytty kommunistiseen jakoperiaatteeseen (kullekin tarpeittensa mukaan).
Kritiikkiä
Kommunistien tai sosialistien johtamia maita on syytetty poliittisen demokratian ja oikeusvaltion tuhoamisesta sekä ihmisoikeuksien rikkomisesta. Markkinamekanismista luopuminen, äärimmäinen keskusjohtoisuus ja demokratiasta luopuminen veivät Neuvostoliiton 1980-luvulle tultaessa talouskriisiin, jota järjestelmä ei enää kestänyt.
Marxismi
Marxilaisuus eli marxismi on Karl Marxin kirjoituksiin pohjautuva sosialistinen oppijärjestelmä sekä siihen perustuva yhteiskunnallinen aatesuuntaus. Marxilaisuudessa on monta toisistaan selvästi poikkeavaa suuntausta. Keskeinen jako kulki aiemmin länsimaisen akateemisen marxilaisuuden ja Neuvostoliitossa kehitetyn marxismi-leninismin välillä. Länsimaiden akateeminen marxilaisuus sanoutui suurelta osin irti jälkimmäisestä.
Arvostelua
Marxin ennusteita kapitalismin tulevasta kehityksestä on pidetty osin virheellisinä. Marx ennusti, että pääoman keskittymisen johtaa työväenluokan järjestäytymiseen ja sosialistiseen vallankumoukseen. Näin ei länsimaissa tapahtunut, vaan työväenluokan palkkoja ja etuja valvomaan syntyi ammattiyhdistyksiä. Euroopassa varallisuuserot alkoivat tasoittua ilman tuotantovälineiden takavarikointia jo 1800-luvulla, kun reaalitulot nousivat ja siirryttiin progressiiviseen verotukseen. Ihmisten varallisuuserot ovat tasoittuneet myös maailman mitassa. Marx oletti myös kapitalismin pysyvän luonteeltaan vapaana laissez-faire-kapitalismina. Osakeyhtiöiden perustamisen jälkeen keskiluokka, jonka Marx uskoi katoavan, pääsi yhtiöiden osa-omistajiksi ja alkoi vaurastua.
Khirasara
thumb|right|300px|Khirasarasta läydettyjä esineitä.
Tuhannen planeetan valtakunta
Juoni
Valerian ja Laureline päättävät palata takaisin avaruusalukselleen, mutta miesjoukko vangitsee heidät matkalla. Heidät viedään viidakon keskellä olevaan tietäjien temppeliin. Kammiosta tulee esiin tietäjä, joka kysyy, ovatko he Maan asukkaita. Sitten tietäjä riuhtaisee kellon Laurelinen kaulasta ja ilmoittaa kellon paljastaneen heidät. Hän sanoo, että Syrten asukkailla on täydellinen fysiologinen ajantaju, eivätkä he siksi tarvitse kelloa. Tietäjä ilmoittaa myös, että he tutkivat parhaillaan Valerianin ja Laurelinen alusta. Lopuksi hän julistaa, että Maan asukkaat ovat kirottu rotu ja tietäjien kosto on oleva hirveä.
Dennis Kuipers
Ralliura
Kuipers ajoi WRC-autolla kaudella 2011. Kyseisellä kaudella Kuipers ajoi Ford Fiesta WRC-autolla kuusi kertaa MM-pisteille, ollen parhaimmillaan Ranskan MM-rallissa viides.
Muuta
Kuipersin isä on liikemies ja osa-aikainen rallikuljettaja René Kuipers, joka on myös ajanut muutaman osakilpailun MM-tasolla.
Itävallan keisari
Luettelo keisareista (1804–1918)
Lähde:
Transformers: The War Within
The War Within on aikaisempia sarjakuvia synkempi ja mystisempi. Ensimmäisessä osassa, The War Within, seurataan uuden Autobot-johtajan, Optimus Primen ensimmäisiä vaiheita Autobottien johtajana ja tämän alaisten negatiivista suhtautumista uuteen johtajaansa. Taustajuonena koko sarjassa toimii Cybertronin salaperäinen, unohtunut alkuperä, mistä Megatron on saamassa selville asioita, pala palalta. Mukana on paljon vanhoja tuttuja hahmoja, Cybertron-ulkonäöillään.
Bellevuen linna
Historia
Linna rakennettiin vuonna 1786 kesäresidenssiksi Preussin prinssi Ferdinandille, kuningas Fredrik II Suuren nuoremmalle veljelle. Sen suunnitteli arkkitehti Philipp Daniel Boumann, joka loihti linnalle sen uusklassistisen tyylin.
Savo (saari)
Savo on Salomonsaariin kuuluva tuliperäinen saari eteläisellä Tyynellämerellä. Savo sijaitsee koilliseen Guadalcanalin pohjoiskärjestä.
Saaren tulivuoren viimeisimmän purkauksen ajankohtaa ei tiedetä tarkasti, mutta sen arvellaan purkautuneen vuosien 1835 ja 1850 välillä. Purkaus oli todella massiivinen ja se tuhosi kaiken elämän saarelta hetkeksi. Viimeistä edeltävä purkaus tapahtui vuonna 1568. World Organization of Volcanic Observatoriesin mukaan saaren tulivuori on aktiivinen 100 ja 300 vuoden välein.
Venäjän väestö
Vuonna 2002 etniset venäläiset muodostivat 80 % koko maan väestömäärästä. Kuusi muuta ryhmää saavuttivat yli miljoonan ihmisen määrän: tataarit (3,8 %), ukrainalaiset (2,0 %), baškiirit (1,1 %), tšuvassit (1,1 %) tšetšeenit (0,9 %) ja armenialaiset (0,8 %). Venäjän federaation rajojen sisäpuolella asuu 160 huomattavaa etnistä ryhmää. Alkuperäiskansojen asema on Venäjällä paikoin hankala.
Venäjän väestötiheys on 8 asukasta neliökilometriä kohti, joten Venäjä on yksi maailman harvimmin asutuista valtioista. Väestötiheys on korkeinta valtion Euroopan puoleisella alueella, varsinkin Moskovan ja Pietarin läheisyydessä. 73 % Venäjän asukkaista asuu kaupunkialueilla.
Joseph Harding
Elämäkerta
thumb|vasen|Hardingin muistolaatta kirkossa [[Marksburyssa.]] Joseph Harding syntyi maanviljelijäperheeseen Somersetissä Englannissa vuonna 1805.
Vuonna 1851 Harding aloitti maitotilansa Vale Court Farm-maatilalla. Vale Court Farm sijaitsi perinteisen cheddarjuuston valmistusalueen pohjoispuolella ja sitä pidettiin juustonvalmistukseen sopimattomana alueena. Harding alkoi kuitenkin opiskella juuston valmistusta kokeillen eri tuotantotapoja.
Herra Päätarkastaja
Herra Päätarkastaja (, oikealta nimeltään ”Sir Topham Hatt”) on pastori Wilbert Awdryn ja hänen poikansa luomassa The Railway Series -kirjasarjassa esiintyvä kuvitteellinen hahmo. Hän myös esiintyy myös Tuomas Veturi -televisiosarjassa. Hän on North Western Rautatien johtaja, ja hänellä on vaimo nimeltään Lady Hattunen.
Huuliltaluku
Huuliltaluku ei ole koskaan täysin varmaa, sillä jotkut äänteet, kuten h-äänne, eivät näy huuliossa. Siten yksittäiset sanat näyttävät täysin samalta, kuten tahti ja tatti. Suurin osa huuliltaluvusta on arvaamista ja päättelyä. Jos tuntee keskustelun aiheen, huuliltaluku on helpompaa.
Eija Saijonmaa
Saijonmaat suunnittelivat muun muassa asuinkerrostaloja, vanhusten palvelutaloja ja kirkkoja. Toimisto osallistui myös suunnittelukilpailuihin.
Kroeung
Kroeung on kambodžalainen mausteseos. Siihen käytetään seitsemää perusyrttiä:   sitruunaruohoa, galangalia,  inkivääriä,  kurkumaa, ryppylimetin kuorta, valkosipulia ja  salottisipulia. Niihin voidaan lisätä yhtä tai useampia seuraavista aineista: kuivattua punaista chiliä, paistettua katkaraputahnaa tai prahok-kalatahnaa, paahdettuja maapähkinöitä tai viipaloitua paprikaa.
Amfora
Muoto ja tyypit
Tavallisimmat amforatyypit olivat: kaula-amfora, jonka kaulaosa on selkeästi erillinen vaasin vartaloon nähden; vatsa-amfora, jonka profiili on yhtenäinen huulesta jalkaan; sekä kuljetusamfora, joka on vartaloltaan huomattavasti näitä edellä mainittuja kapeampi. Lisäksi tunnetaan kahva-amfora. Pienikokoinen amfora tunnettiin nimellä amforiskos. Eräiksi amforan muodoiksi voidaan lukea vaasityypeistä myös lutroforos ja pelike.
Kaula-amfora
Kaula-amforan tunnistaa sen vaasin vartalosta selvästi erottuvasta kaulasta. Muoto tunnetaan jo geometrisen ja protoattikalaisen kauden vaaseista. Kaula-amforoiden muodoissa on vatsa-amforoita enemmän vaihtelua. Attikalaisessa mustakuviokeramiikassa kaula-amforoiden tyyppejä ovat muun muassa tyrrheeniset amforat sekä Nikostheneen amforat, jotka kummatkin tehtiin etruskimarkkinoille. Myöhemmässä vaiheessa noin 500 eaa. kaula-amforat olivat edelleen mustakuviokoristeltuja, mutta usein pienempiä. Osassa oli kaksinkertaiset korvat. Attikalaisessa punakuviokeramiikassa esiintyi useita amforatyyppejä, joista eräs olivat korkeakaulaiset niin kutsutut nolalaiset amforat.
Helen Traubel
Toukokuussa 1937 Traubel teki Metropolitan-oopperassa Mary Rutledgen roolin Walter Damroschin oopperassa The Man Without a Country. New Yorkin -konserttidebyyttinsä hän teki The Town Hallissa lokakuussa 1939. Metropolitan-oopperan säännöllisellä kaudella hän esiintyi ensimmäisen kerran Sieglindena Wagnerin Valkyyriassa joulukuussa 1939. Kirsten Flagstadin lähdettyä vuonna 1941 Traubelista tuli Metropolitan-oopperan johtava Wagner-sopraano. Hän teki useita kansallisia sekä Euroopan-kiertueita ja oli suosittu levyttäjä. Hän lauloi usein myös radiossa, televisiossa ja yökerhoissa.
Donovan McNabb
Donovan Jamal McNabb (s. 25. marraskuuta 1976 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelasi 13 kautta NFL-liigassa. Nykyisin hän toimii NFL Networkin kommentaattorina.
Renhuvud
Renhuvud on keskiaikainen suomalainen suku, jonka vaakuna ssa oli poronpää. Suvun toinen nimi on Finne.
Donovan McNabb
Ura
Philadelphia Eagles varasi McNabbin NFL:ään numerolla kaksi vuoden 1999 NFL Draftin ensimmäisellä kierroksella. Hän pelasi tulokaskaudellaan 12:ssa NFL:n runkosarjaottelussa ja oli kuudessa ottelussa avauskokoonpanossa. Kausina 2000–2009 hän oli Eaglesin aloittava pelinrakentaja kaikissa pelaamissaan NFL-otteluissa, ja hänellä on hallussaan useita joukkueen seuraennätyksiä. Hän on muun muassa eniten otteluja joukkueen riveissä voittanut pelinrakentaja sekä eniten onnistuneita syöttöjä ja touchdown-syöttöjä antanut Eagles-pelaaja. Kaudella 2004 hän onnistui antamaan 24 peräkkäistä onnistunutta syöttöä, mikä on NFL:n ennätys.
Renhuvud
Historia
Sten Henrikssonin poika Henrik Stensson oli voutina Pohjois-Suomessa vuonna 1490 sekä Hämeen linnassa vuonna 1498 ja vielä 1505. Kristian II:n käskystä hänet teloitettiin Turun linnassa tammikuussa 1522. Ennen 1. elokuuta 1503 hän avioitui Valborg Jakobsdotterin kanssa. Valborg oli Jeppe Perssonin ja Martha Olofsdotterin (Tavast) tytär. Henrik Stenssonin lasten nimet eivät ole tiedossa.
Tine Sundtoft
Tine Sundtoft (s. 9. huhtikuuta 1967 Lillesand) on norjalainen virkailija ja konservatiivipuolueen poliitikko. Hän toimi työnantajajärjestö Næringslivets Hovedorganisasjonin alueellisena johtajana 1995–2005, Länsi-Agderin läänin hallintojohtajana 2005–2013 ja ilmasto- ja ympäristöministerinä 2013–2015.
Naughty by Nature
1990-luku
Myöhemmin kokoonpanolla oli useita hittejä kolmannelta ja neljänneltä albumiltaan 19 Naughty III ja Poverty's Paradise. Molemmat albumit nousivat 1. sijalle R&B/HipHop listoilla. Kappale "Hip Hop Hooray" oli hitti albumilta 19 Naughty III. Musiikkivideon ohjasi Spike Lee ja sillä esiintyi muita 90-luvun alussa suosittuja hiphop artisteja, kuten Queen Latifah, Eazy-E, Run-D.M.C. ja Da Youngsta's. Vuonna 1996 albumi Poverty's Paradise voitti ensimmäistä kertaa jaetun parhaan rap-albumin Grammy-palkinnon. Tämä muodosti hitin kappaleesta "Feel Me Flow", joka nousi Billboard Hot 100 -listan sijalle 17.
Vuonna 1999 ryhmä julkaisi viidennen albuminsa, nimeltään Nineteen Naughty Nine: Nature's Fury. Albumi oli jokseenkin menestyksekäs, ja tekijät saivat RIAA:n kultalevyn, ja kappale "Jamboree" nousi sijalle 10 Billboard Hot 100 -listalla.
2000 - nykyhetki
Maaliskuussa 2012 New Jerseystä myös kotoisin olevasta Sugar Hill Gang ryhmästä kertovan dokumentin julkaisun jälkeen, Naughty by Nature esiintyi Asbury Parkissa, New Jerseyssä Garden State -elokufestivaaleilla.
Heini Sistonen
Sistonen voitti 100 metrin aitajuoksun Suomen mestaruuden Tampereella 1996 ajalla 13,66 s. Samojen kilpailujen alkueräjuoksussa hän teki ennätyksensä 13,55 s. Sisäratojen SM-kilpailuissa hän saavutti 60 metrin aitajuoksussa kultaa Jyväskylässä 1994 ennätyksellään 8,40 s sekä pronssia Tampereella 1995 ajalla 8,46 s.
Sistonen edusti Suomea kerran aikuisten ulkorata- ja hallimaaottelussa sekä Euroopan cupin kilpailussa.
Mengarinin avaus
Avaus on saanut nimensä amerikkalaisen mestarin Ariel Mengarinin mukaan. Avaus on erittäin harvinainen, koska passiivisella siirrolla 2. a3 valkea ei oikeastaan tee mitään. Valkea vain menettää tempon. Ainoa idea on siinä, että se toimii odotussiirtona, jolla valkea voi halutessaan katsoa, miten musta vastaa. Hieman parempi tapa on pelata siirto a3 vasta kolmannessa siirrossa eli esimerkiksi 1. e4 e5 2. Rf3 Rc6 3. a3 tai wieniläinen peli siirroilla 1. e4 e5 2. Rc3, jonka jälkeen esimerkiksi 2...Rf6 3. a3. Näihin jatkoihin voidaan tosin päätyä siirtovaihdolla, vaikka peli alkaisi siirtojärjestyksessä 1. e4 e5 2. a3.
Mengarinin avaukseen mustan yleisin jatko on 2…Rf6, joka vahvistaa mustan otetta keskustasta. Jonkin verran on pelattu myös jatkoja 2…Rc6 ja 2…Lc5.
Mustakakadu
Koko ja ulkonäkö
Mustakakadujen ruokailulento on rauhallista lepattelua. Muuttomatkoillaan ne lentävät hyvin korkealla ja pitävät yhteyttä toisiinsa jatkuvalla huutelulla.
SLBM
thumb|250px|Piirroskuva [[Ohio-luokka|Ohio-luokan sukellusveneestä laukaisemassa kahta mannertenvälistä ballistista ohjusta.]] SLBM on sukellusveneestä laukaistava ballistinen ohjus. Näillä ohjuksilla on usein pitkä kantomatka. Tunnetuin nykyisin käytössä oleva lienee Yhdysvaltojen Trident.
Valtakunnallinen Raittiusseura
Jäsenikseen 15 vuotta täyttäneitä raittiita henkilöitä ottava seura tekee raittiustyötä ennen kaikkea nuorten parissa.
Huulio
Huulio on huulten ja huuliaukon muodostama kokonaisuus. Huuliolla on tärkeä tehtävä puhuttujen kielten äänteiden muodostuksessa ja siten huuliltaluvun mahdollistamisessa.
Viittomakielinen huulio
Huulio on myös viittomakielten kieliopillinen osa. Suurimmassa osassa suomalaisen viittomakielen substantiivisia viittomia huulio on sama kuin puhutun kielen vastaava sana. Verbeissä käytetään usein viittomakielisiä huulioita, kuten viittomassa <tt>LÄHTEÄ</tt>, jossa huulio on VIUH. Idiomaattisissa viittomissa huulio on lähes aina viittomakielinen, esimerkiksi viittomassa <tt>SIITÄS-SAIT</TT> huulio on POO.
Paperitaide
Paperitaide Suomessa
Toinen merkittävä yhteenliittymä oli Tallin Arkki, kuvataiteilija Eija Isojärven vuonna 1995 perustama paperityöhuone. Se järjesti kursseja sekä luentosarjoja paperitaiteeseen keskittyen sekä tarjosi työtilaa kuvataiteilijoille ja graafikoille. Suomen paperitaidegalleria, joka keskittyi yksinomaan paperitaiteeseen, avattiin Kuusankoskelle paperitehtaiden läheisyyteen vuonna 1989. Se sulkeutui vuonna 2009 esiteltyään paperitaidetta kahden vuosikymmenen ajan.
House–tree–person-testi
House–tree–person-testi eli HTP on projektiiviseen ilmaisuanalyysiin perustuva psykologinen tutkimusmenetelmä erityisesti lasten persoonallisuuden ja psyykkisen kehityksen analysoimiseksi.
Bear Grylls
thumb|right|Bear Grylls Edward Michael "Bear" Grylls (s. 7. kesäkuuta 1974) on brittiläis-irlantilainen seikkailija, kirjailija, motivaatiopuhuja ja tv-juontaja. Hän on tullut tunnetuksi Discovery Channelilla esitetystä sarjasta Hiuskarvan varassa (Ultimate Survival, Iso-Brit. ja USA Man vs. Wild). Grylls on yksi kaikkien aikojen nuorimmista Mount Everestin huipulle kiivenneistä. Hän oli tuolloin 23-vuotias Ison-Britannian armeijan erikoisjoukkojen sotilas.
Kritiikki liittyen Hiuskarvan varassa -ohjelmaan
Paljastukset raivostuttivat Isossa-Britanniassa ja ohjelma jouduttiin hyllyttämään muutamaksi viikoksi. Jaksoja jouduttiin muokkaamaan ja lisäksi Grylls joutui pyytämään julkisesti anteeksi. Suomessa näytettiin kyseisiä jaksoja vuonna 2009, mutta niiden alussa oli tiedotus, jossa mainittiin että kaikki tilanteet eivät ole aitoja turvallisuussyistä. Vaikka uusia jaksoja tehdään edelleen, Gryllsin maine on kärsinyt kohusta. Uusia jaksoja esitetään nykyisin Isossa-Britanniassa Channel 4-kanavalla ja Discovery-kanavalla.
Skeletons in the Closet (Children of Bodomin albumi)
Skeletons in the Closet on Children of Bodomin 23. syyskuuta 2009 julkaistu cover-albumi, mutta sen pystyi tilamaan ennakkoon Children of Bodomin HateWear -sivustolta. Albumi sisältää aiemmin julkaistujen cover-kappaleiden lisäksi kolme ennenjulkaisematonta coveria: "Hell Is For Children" (Pat Benatar), "Antisocial" (Trust/Anthrax) ja "War Inside My Head" (Suicidal Tendencies). Kappaleesta "Lookin' Out My Back Door" on tehty musiikkivideo.
Willem Kieft
Kieftin virkakauden alku
Ensimmäisen virkavuotensa aikana Kieft joutui selvittämään yli 40 rikosta; näistä suurin osa oli varkauksia ja päällekarkauksia, mutta joukossa olivat myös raiskaus ja murha. Eniten ongelmia aiheutti Uuden Amsterdamin sotilastukikohta, jonka miehistöstä yksi teloitettiin kapinaan kiihottamisesta. Hillitäkseen väkivaltaa Kieft kielsi alkoholin julkisen anniskelun.
Hans Engnestangen
Uransa alkuvaiheessa 1920-luvulla Engnestangen edusti työläisurheiluliikettä ja osallistui Oslossa talvella 1928 järjestettyihin työläisurheilun talvikisoihin voittaen niin 500 kuin 1 500 metriä.
Rakkaudella, Vincent
Elokuvan tekeminen
Elokuva on elokuvahistorian ensimmäinen täysin käsinmaalattu pitkä elokuva. Se kertoo van Goghin elämästä ja mysteeriksi jääneestä kuolemasta. Loving Vincentissä nähdään kaikkiaan 66 960 käsin maalattua öljyväriteosta. Maalausurakkaa varten elokuvaan etsittiin kuvataiteilijoita kaikkialta maailmasta mittavilla koemaalauksilla. 150 mukaan valitun piti osata maalata van Goghin tekniikkaa jäljitellen ja heidät opetettiin filmin animaattoreiksi.
Tito Vilanova
Francesc ”Tito” Vilanova Bayó (17. syyskuuta 1968 Bellcaire d'Empordà, Girona, Espanja – 25. huhtikuuta 2014 Barcelona, Espanja) oli espanjalainen jalkapalloilija ja jalkapallovalmentaja.
Tuhka
Koostumus
Kasvien tuhka sisältää kaliumin, natriumin, kalsiumin, magnesiumin ja raudan silikaatteja, fosfaatteja, sulfaatteja ja karbonaatteja.
Bob Paisley
Robert "Bob" Paisley (23. tammikuuta 1919 – 14. helmikuuta 1996) oli englantilainen jalkapallomanageri, josta tuli yksi ammattikuntansa menestyneimmistä edustajista valmentaessaan Liverpoolia 1970- ja 1980-luvuilla.
PlayStation Move
thumb|PlayStation Move -ohjain PlayStation Move on liikeohjain PlayStation 3, PlayStation 4 ja Playstation 5 -pelikonsoleille, ja se julkaistiin 17. syyskuuta 2010. PlayStation Moven liikkeiden seuraamiseen tarvitaan joko PlayStation Eye (PS3) tai PlayStation Camera (PS4, PS5), jotka tarkkailevat ohjaimen sijaintia. PS Move on langaton ja sen voi ladata PS3/PS4/PS5-järjestelmän USB-liitännän kautta. Ohjaimen virtalähteenä on litiumioniakku. Liikeohjaimen päässä on pallo, jonka väri vaihtuu pelitapahtumien myötä.
Tuhka
Käyttö
Maakasvien tuhkasta voidaan myös valmistaa uuttamalla potaskaa, meri­kasvien tuhkasta soodaa. Tuhkaa voidaan käyttää soraan ja murskeeseen sekoitettuna myös tien­rakennuksen materiaalina.
Arthur Conan Doyle
Perhe ja opiskelu lääkäriksi
Arthur Conan Doyle syntyi Edinburghissa, Skotlannissa. Koska hänen vanhempansa olivat hartaita katolilaisia, poika lähetettiin yhdeksänvuotiaana jesuiittojen alkeiskouluun. Uskonnollista hänestä ei kuitenkaan tullut, vaan Doyle hylkäsi katolilaisuuden ja hänestä tuli agnostikko.
Tuotanto
thumb|upright|Arthur Conan Doylen patsas [[Crowborough|Crowborough'ssa, East Sussexissa]]
Fanny Lundahl-Sundblad
Gladioluksia-maalaus oli esillä Kukkia kankaalle ja posliiniin -näyttelyssä Cygnaeuksen galleriassa 1992.
Urmian lentoasema
Vuonna 2011 lentoaseman lähistöllä tapahtui vakava lento-onnettomuus, kun Iran Airin Boeing 727-286Adv tuhoutui ylösvedon jälkeisessä maahansyöksyssä.
Laukaus Kyproksessa
Suomalaisnäyttelijät olivat pääosin harrastajia. Rooli oli myös maskeeraaja monsieur Mossella eli Raimo Jääskeläisellä, jonka lempinimi on peräisin juuri tästä elokuvasta.
SB-Pro
Historia
Kaudella 2018–2019 SB-Pro aloitti Vesa Pulkkisen valmennuksessa mutta hän sai marraskuussa potkut ja hänen tilalleen tuli Sami Saarikoski. SB-Pro voitti runkosarjan (sijoitussarjan jälkeen) kahden pisteen erolla Porvoon Salibandyseuraan. Puolivälierissä joukkue voitti lahtelaisseura Pelicansin ja välierissä Turun Palloseuran, molemmat otteluvoitoin 3–0. SB-Pro voitti loppuottelusarjan Porvoon Salibandyseuraa vastaan otteluvoitoin 4–1 ja vei Suomen-mestaruuden toisena peräkkäisenä vuonna.
Kaudella 2019-2020 SB-Pro siirtyi Aki Vilanderin komentoon ja kaudella pelatusta Teho Sport Suomen Cupissa tuli voitto Porvoon Salibandyseurasta. Kausi katkesi koronaan juuri ennen Play Off sarjan aloitusta ja kaudelta ei jaettu Suomenmestaruutta.
Tytöt
SB-Pro voitti kaudella 2008–2009 Tyttöjen Suomen-mestaruuden, kun finaaleissa kaatui SB-Naantali voitoin 2–0.
Jääkiekon nuorten maailmanmestaruuskilpailut 1979
Lopputulokset
A-sarja
Luettelo PlayStation-peleistä
Tämä on luettelo PlayStation-pelikonsolin peleistä.
Marguerite Barankitse
Marguerite ”Maggy” Barankitse (s. 1957 Ruyigi, Burundi) on burundilainen opettaja ja ihmisoikeusaktivisti, joka perusti Maison Shalom -nimisen järjestön. Sen kautta Barankitse auttanut noin 30 000 lasta ensin Burundin sisällissodan aikana ja sen jälkeen löytämään turvaa ja koulutusta.
Burundin sisällissodan hyväntekijä
Verilöylyn jälkeen Barankitse pystyi pelastamaan 25 lasta ja ottamaan nämä suojiinsa. He saivat turvapaikan saksalaiselta avustustyöntekijältä, jonka luona he asuivat seitsemän kuukautta. Kun sisällissota raaistui entisestään, Barankitsen luokse alkoi tulla lisää lapsia lähistöltä.
Tukholman alue
Aluevaltuusto
Aluevaltuusto valitaan samaan aikaan kuin valtiopäiväedustajat ja kunnanvaltuustot. Vaaleja varten Tukholman lääni on jaettu seuraaviin 12 vaalipiiriin: Valtuuston paikoista yhdeksän kymmenesosaa on kiinteitä paikkoja ja niiden lisäksi yksi kymmenesosa on tasauspaikkoja. Tukholman aluevaltuustossa on yhteensä kaikkiaan 149 paikkaa, ja seuraavassa on esitetty viimeisimpien aluevaalien tulos.
Miesten Superpesiksen kausi 2008
Jatkosarja
Runkosarjasta saadut hyvityspisteet: Pattijoki 5, Kouvola 4, Sotkamo 3, Joensuu 2, Nurmo 1 ja Hyvinkää 1.
Professori X
Elokuvissa X-Men, X-Men 2 ja X-Men: Viimeinen kohtaaminen Professori X:n hahmoa näyttelee Patrick Stewart. Esiosaelokuvassa X-Men: First Class sekä sen jatko-osissa X-Men: Days of Future Past ja X-Men: Apocalypse Charles Xavierin roolissa esiintyy James McAvoy.
Antti Koskinen (muusikko)
Opinnot
Ensikonserttinsa hän piti 1943 ja suoritti kanttoriurkurin sekä musiikinopettajan tutkinnot 1945 ja päätti opintonsa Sibelius-Akatemiassa keväällä 1946 suoritettuaan lauludiplomin.
Agnes Lundell
Lundellin vanhemmat olivat kauppias Alfred Wilhelm Lundell ja Olga Vilhelmina Åkerman. Hän suoritti erivapauden turvin ylioppilastutkinnon 1899 ja kirjoittautui samana vuonna Keisarilliseen Aleksanterin yliopistoon opiskelemaan oikeustiedettä. Hän suoritti ensimmäisenä naisena Suomessa oikeustutkinnon toukokuussa 1906 ja teki sitten vielä molempien oikeuksien kandidaatin tutkinnon opinnäytteet.
Lundell oli Naisasialiitto Unionin aktiivi, ja hän testamenttasi yli miljoona markkaa Åbo Akademille lainopin professorin virkaa varten sekä satatuhatta markkaa Svenska kulturfondenille puutarhanhoidon edistämiseen.
Professori X
Historia
Lontoossa hän uudisti ystävyytensä Moira MacTaggertin kanssa, joka oli nyt kuuluisa geneetikko ja he alkoivat keskustella ajatuksesta perustaa koulu pelkästään mutantteja varten. Xavierin ensimmäinen oppilas oli 11-vuotias Jean Grey, joka oli saanut traumoja kuolevan ystävän tunteiden telepaattisesta kokemisesta. Xavier auttoi Jeania toipumaan ja opetti tätä käyttämään telekineettisiä voimiaan.
Chalicotherium
Levinneisyys
Chalicotherium eli Aasiassa ja Euroopassa. Kaksi vanhinta lajia on löydetty Kiinasta: Chalicotherium ‬brevirostris Sisä-Mongoliasta ja Chalicotherium hebeiense Hebeistä. Suku vaelsi Aasiasta Eurooppaan, missä se muodosti lajin Chalicotherium goldfussi. Tämän eurooppalaisen lajin fossiileja on löydetty Saksasta, Ranskasta ja Itävallasta, mahdollisesti myös Tšekistä ja Espanjasta.
Vang Pao
Elämäkerta
Indokiinan sodan aikana Vang Pao otti osaa Việt Minhin joukkojen vastaisiin taisteluihin, joita käytiin etenkin Laosin niin sanotun Ruukkujen tasangon alueella. Vang Pao tunnettiin etenkin johtamistaan väijytyksistä. Myöhemmin hän jatkoi edelleen upseerikoulussa, josta hän valmistui vuonna 1952. Hän yleni vänrikiksi ja liittyi Laosin kuningaskunnan 14. jalkaväkikomppaniaan. Joulukuuhun 1954 mennessä hän yleni kapteeniksi.
Frasch-menetelmä
Historia
Rikkiä voidaan nostaa Frasch-menetelmällä suotuisilta paikoilta pitkiä aikoja, jopa vuosia. Kaikkialla tämä ei kuitenkaan onnistu, ja osa lähteistä hylättiin nopeasti esimerkiksi huonojen maanalaisten olosuhteiden tai sijainnin vuoksi.
Carl Wilhelm Malm
Malmin vanhemmat olivat eversti Carl Didrik Malm ja Amelie Wilhelmina Adelaide Brotherus. Hänen isoisänsä oli Suomen sodassa kunnostautunut everstiluutnantti Karl Wilhelm Malm. Malm valmistui vuonna 1886 Haminan kadettikoulusta palvellen ensin aliluutnanttina Mikkelin tarkk’ampujapataljoonassa vuosina 1886-1889 sekä sen jälkeen 18. Severskin ratsuväkirykmentissä 1889-1890 sekä 20. Suomen rakuunarykmentissä Lappeenrannassa vuosina 1890-1901. Hänet oli ylennetty ratsumestariksi vuonna 1896. Vuoden 1901 jälkeen Malm luopui Venäjän armeijan palveluksesta toimien vuosina 1905–1906 Helsingin vt. poliisimestarina sekä sen jälkeen Suomen Pankin Pietarin konttorin kirjurina 1907–1908 ja Turun konttorissa 1908-1916.
María la del Barrio
María la del Barrio on meksikolainen televisioyhtiö Televisa:n esittämä TV-sarja. Sen päärooleissa ovat Thalía, Fernando Colunga ja Irán Eory.
Make A Picture Story
Testin kehitti yhdysvaltalainen psykologi Edwin S. Schneidman 1940-luvulla.
Tiril Liverud Knudsen
Nuorten MM-kilpailut
Vuoden 2019 nuorten MM-kilpailuissa Lahdessa Knudsen kilpaili alle 23-vuotiaiden sarjassa. Näissäkin kilpailuissa hän hiihti yhden matkan, kymmenen kilometriä perinteisellä hiihtotavalla, ollen 30:s.
Tolvajärven matkailumaja
Talvisodan päätyttyä maja jäi ehjänä Moskovan rauhassa luovutetulle alueelle. Jatkosodan alkuvaiheessa syyskesällä 1941 majassa sijaitsi saksalaisen 163. divisioonan kenttäsairaala. Matkailumaja tuhoutui 1944 jatkosodan loppuvaiheessa, nykyisin siitä on jäljellä vain kivisen alakerran seinät. Suomen puolella Tuupovaaran Hoilolan kylässä sijaitseva Rajahotelli Korpiselkä on rakennettu lähes samoja piirustuksia käyttäen kuin Tolvajärven matkailumaja.
Sigrid Kaag
Poliittinen ura
Kaag ilmoitti eroavansa ulkoministerin virastaan 17. syyskuuta 2021 ns. Afganistanin pakolaiskriisin jäljiltä. Alankomaiden parlamentti oli aiemmin virallisesti tuominnut hänen toimintansa ulkoministerinä Talibanin kaapatessa valta Afganistanissa ja sen jälkeisessä pakolaiskriisissä. Kaag kertoi eronsa yhteydessä hyväksyvänsä parlamentin kritiikin.
Tornion Kendoseura Tenshu Ken Kai
Tornion kendoseura on tiettävästi maailman pohjoisin kendoseura. Pieni, mutta aktiivinen seura järjestää säännöllisten harjoitusten lisäksi kendon peruskursseja ja leirejä sekä välittää kendovarusteita.
Svärd (vanhempi suku)
Peterin veli Nils Korke tai Kurke mainitaan ensimmäistä kertaa 7.1.1400 ja ritarina 1401. Hän oli yksi kuninkaan neuvonantajista tutkintakäräjillä Uplannissa 1420. Hänet mainitaan kuolleena 18.5.1428. Hän meni naimisiin ennen 7.1.1400 Cecilia Filipsdotterin kanssa. Cecilia oli Filip Karlssonin tytär.
Bruce Willis
Nuoruus ja opiskelu
Bruce Willis syntyi Yhdysvaltain armeijan sotilastukikohdassa Länsi-Saksassa nelilapsisen perheen esikoisena. Hänen äitinsä Marlene Willis on saksalainen ja isänsä David Willis oli yhdysvaltalainen sotilas. Hänellä on sisar Flo ja veli David, joka on tuottanut useita Willisin elokuvia. Willisin toinen veli Robert kuoli haimasyöpään vuonna 2001.
Toimintatähdeksi elokuvassa Die Hard
Willis jatkoi 2000-luvulla toimintaelokuvissa, ja vuonna 2005 hän teki tyylitellyn Frank Millerin sarjakuvaromaanisarjaan perustuvan Sin Cityn, 2006 jännityselokuvan 16 Blocks ja vuonna 2010 komedian Pari kyttää. Hän oli mukana myös toimintaelokuvasarjoissa Red ja The Expendables. Red ilmestyi 2010 ja Red 2 2013. The Expendables sai puolestaan ensi-iltansa 2010 ja The Expendables 2'' 2012. Jälkimmäinen sarja toi yhteen monia ikääntyviä toimintaelokuvien tähteä.
Luettelo Niskavuori-näytelmien henkilöistä
pienoiskuva|250px|Kirsti Hurme Malviinan roolissa. Malviina on Niskavuoren nuori emäntä -näytelmän merkittävä sivuhahmo. Luettelossa on mainittu Niskavuori-näytelmien päähenkilöt ja tärkeimmät sivuhenkilöt.
Tehtävä Alpeilla
Juoni
Eastwood on Hemlock, eläkkeelle siirtynyt palkkamurhaaja, joka on suunnannut energiansa rauhallisempaan työhön taiteen opettajaksi ja keräilijäksi. Vanha pomo suostuttelee Hemlockin kuitenkin takaisin vaarallisiin kuvioihin ja hän saa tehtäväksi eliminoida kaksoisagentin, joka murhasi hänen vanhan työkumppaninsa ja ystävänsä. Palkkioksi luvataan kulujen ohella eräs hänen erityisesti tavoittelemansa arvokas taideteos.
Arvioita
Video-oppaassa vuodelta 1994 Asko Alanen sanoo Tehtävää Alpeilla pirulliseksi ja tosikkomaiseksi tapposeikkailuksi huikeissa maisemissa. Hän antaa sille kolme tähteä viidestä, mikä vastaa sanallista arviota ”hyvä”.
Luettelo Niskavuori-näytelmien henkilöistä
Heta Niskavuori
Juhanin sisko, Loviisan käly. Reipasotteinen Heta joutuu entisen rengin vaimoksi Muumäelle ja päättää nostaa sen mahtitilaksi. Hahmo on mukana näytelmissä Niskavuoren nuori emäntä ja Niskavuoren Heta.
Muita
Juhani Niskavuorella oli lapsenruokkoja Alakylän torpissa.
Leppävaaran budoseura
Leppävaaran budoseura ry eli "Lebudo" on budoseura jonka kotipaikka on Leppävaara, Espoo. Seurassa on mahdollista harjoitella, Kendoa, ZNKR iaido a sekä ZNKR jodoa Ruusutorpan- ja Lintuvaaran koulu:n liikuntasaleissa.
Seuran historia
Perustettaessa seurassa harjoiteltiin Musō Jikiden Eishin-ryū -iaidoa ja se kuului suomen Iaidoliittoon. Vuonna 2006 seura liittyi Suomen kendoseurojen keskusliiton jäsenseuraksi ja nyttemin seurassa harjoitetaan pääasiassa Zen Nippon Kendō Renmei (ZNKR) -tekniikoita.
Merkittäviä graduointeja
Jodon ja Iaidon vetäjämme Paulus Artimo graduoi onnistuneesti jodon 5.dan Magglingenin leirillä 1.4.2022!
Savo-Karjalan Kokoomus
Historiaa
Vuonna 2013 tapahtuneen yhdistymisen taustalla oli Suomen vaalipiiriuudistus, jossa mm. Pohjois-Karjalan ja Pohjois-Savon vaalipiirit yhdistyivät Savo-Karjalan vaalipiiriksi.
Roomalaiset numerot
Historiaa
Keskiajalla roomalaisten numeroiden käyttö väheni, koska arabialaiset numerot sopivat laskemiseen roomalaisia numeroita paremmin. Roomalaisia numeroita käytettiin kuitenkin Euroopassa kaikissa tärkeissä asiakirjoissa vielä 1300-luvulla, koska niitä pidettiin hankalampina väärentää kuin arabialaisia numeroita.
Yleistä
Lukumerkin yläpuolella olevaa viivaa käytettiin myös erottamaan lukumerkit tavallisista kirjaimista. Joskus käytettiin sekä ylä- että alaviivaa, kuten  MCMLXVII  . Jotkut kirjasinleikkaukset, kuten <span style="font-family:'Times New Roman,serif';">Times New Roman, näyttävät jäljittelevän tuota yli- ja alleviivausta isoja kirjaimia peräkkäin kirjoitettaessa (<span style="font-family:'Times New Roman,serif';">MCMLXVII ). Monet piirtävätkin roomalaisten numeroiden päälle ja alle viivan kirjoittaessaan niitä käsin. Koneella kirjoitettaessa voidaan myös roomalaiset numerot lihavoida, jotta ne erottuisivat hyvin muusta tekstistä. Tätä keinoa on käytetty myös tässä artikkelissa.
Käyttö Suomessa
Roomalaisten numeroiden käyttö on nykyaikana rajautunut tiettyihin erityistarkoituksiin. Tärkeimpiä näistä ovat hallitsijoiden järjestysnumerointi, kirjojen ja eräiden lakien lukunumerointi sekä kuukausien numerointi lintukirjoissa ja kasvioissa. Lääkeresepteissä annosmäärä ja tablettien lukumäärä ilmoitetaan yleensä roomalaisin numeroin. Lisäksi pieniä roomalaisia numeroita saatetaan käyttää joissain luokituksissa (esimerkiksi vuosineljännekset ja III-olut). Kirjoitettaessa roomalainen numero käsin on tapana merkitä se vaakaviivojen väliin.
Campitelli
Forum Romanum oli Rooman valtakunnan tärkein forum, jolla sijainneista rakennuksista ovat parhaiten säilyneet Castorin ja Polluxin temppeli, Julius Caesarin temppeli, Mamertiinien vankila, Curia Julia, Saturnuksen temppeli, Vestan temppeli, Romuluksen temppeli, Tituksen riemukaari, Septimius Severuksen riemukaari sekä Cloaca Maxima, Rooman ensimmäinen viemärijärjestelmä. Campitellin pohjoislaidalla sijaitsee myös valtava Viktor Emanuel II:n monumentti (1885–1911), jonka on arvosteltu peittävän näkymän Capitoliumille ja Forum Romanumille.
Kaarinan lukio
Kaarinan lukio aloitti toimintansa 1.8.1975 Ylikylän koulun kanssa samoissa tiloissa. Tällöin opiskelijoita oli 61. Koulun oppilasmäärä kasvoi, ja kymmenen vuotta myöhemmin lukiolle rakennettiin sen toimintaa varten suunnitellut tilat, joissa se yhä on.
Lukiossa toimii erityislinja, musiikkiteatterilinja. Linjalla on mahdollista opiskella esimerkiksi musiikkiteknologiaa, draamaa ja tanssia.
Geordie
Historiaa
Geordie sai alkunsa kun laulaja Brian Johnson perusti rumpali Brian Gibsonin ja basisti Tom Hillin kanssa vuonna 1971 yhtyeen nimeltä Buffalo. Seuraavana vuonna mukaan tuli kitaristi Vic Malcolm, ja yhtye vaihtoi nimekseen USA. Yhtyeen ensimmäinen keikka oli Peterleessä 1. helmikuuta 1972. Saman vuoden toukokuussa yhtye teki sopimuksen levy-yhtiö Red Bus Recordsin kanssa ja vaihtoi nimekseen Geordie. Vuoden lopulla jäsenet muuttivat Newcastlesta Lontooseen. Yhtyeen ensisingle ”Don't Do That” julkaistiin syyskuussa 1972, ja se nousi brittilistalla joulukuussa sijalle 32. Yhtye teki kiertueen lokakuun ja marraskuun aikana sekä esiintyi talven aikana Top of the Pops -ohjelmassa ja The Velvet Undergroundin ja Sladen lämmittelijänä. Ensialbumi Hope You Like It ilmestyi 2. maaliskuuta 1973. Single ”All Because of You” nousi brittilistalla kuudenneksi ja myi miljoona kappaletta. Yhtyeestä oli tullut tunnettu ja se teki kiertueen Euroopassa. Albumi ei kuitenkaan myynyt kovinkaan hyvin edes Britanniassa, eikä yhtye saavuttanut minkäänlaista suosiota Yhdysvalloissa. Geordien viimeiseksi jäänyt listasingle oli ”Electric Lady”. Vuoden 1974 alussa yhtye keikkaili Japanissa ja Australiassa. Geordie esiintyi Suomessa Kuusrockissa 1974.
Toinen albumi Don't Be Fooled By The Name ilmestyi huhtikuussa 1974. Yhtyeen suosio oli jo laskenut Britanniassa, mutta he olivat edelleen suosittuja manner-Euroopassa. Kitaristi Malcolm kuitenkin jätti yhtyeen vuoden 1975 alussa ja laulaja Johnson saman vuoden kesällä. Johnson perusti vuonna 1977 uuden Geordien, joka tunnettiin myös nimellä Geordie II. Maaliskuussa 1980 hän siirtyi AC/DC:n laulusolistiksi.
Lainhuuto
Lainhuudon hakeminen
Lainhuudon hakemisen määräaika on pääsäännön mukaan kuusi kuukautta luovutuskirjan tekemisestä. Jos kiinteistö on saatu perinnönjaossa, osituksessa tai testamentilla, alkaa lainhuudatusaika, kun perinnönjako, ositus tai testamentti on saanut lainvoiman. Jos perinnönjako on testamentin toteuttamiseksi tarpeen, alkaa siitä kun perinnönjako on saanut lainvoiman. Jos henkilö perii kiinteistön yksin, alkaa lainhuudatusaika perunkirjoitusajan päättymisestä eli tavallisesti kolmen kuukauden kuluttua perittävän kuolemasta.
Tulivuorenpurkaus
Purkaustapa
Freatomagmaattiseksi purkaukseksi kutsutaan räjähdyspurkausta, jossa magma syöksyy pinnalle veden läpi. Tulivuoren freaattinen purkaus puolestaan syntyy, kun maanpinnan alla oleva neste kuumenee magman, laavan, kuuman kiviaineksen tai vulkaanisen materiaalin seurauksena ja lopulta aiheuttaa räjähdyksen.
Sammuville tulivuorille ovat ominaisia erilaiset kaasupurkaukset, joissa valtaosa purkaustuotteista on kaasuja. Mofeteista purkautuu pääasiassa hiilidioksidia, solfataroista rikkikaasuja ja fumaroleista vesihöyryä.
Doug Messier
Pelaajaura
Messier aloitti pelaajauransa Edmontonissa Oil Kings -joukkueessa Western Canada Junior Hockey Leaguessa vuonna 1954. Vuosina 1956—1961 Messier pelasi amatöörikiekkoa Central Alberta Hockey Leaguessa ensin Edmonton Oil Kingsien ja myöhemmin Lacombe Rocketsien riveissä. Vuodesta 1960 alkaen Messier siirtyi pelaamaan ammattilaisena Western Hockey Leaguen Seattle Totemsin riveihin. Seattlessa pelejä kertyi tilille vain viisi kappaletta. Täysipainoisesti ammattilaisura alkoi sykysyllä 1961 Edmonton Flyersin riveissä. Siellä Messier pelasi kaksi täyttä kautta ennen siirtymistään AHL:n Pittsburgh Hornetsin riveihin. AHL:ssa Messier pääsi pelaamaan kahdeksan ottelua ilman tehopisteitä. Tilille kertyi myös 16 ottelua Indianapolis Capitolsin ja Cincinnati Wingsien riveissä CPHL:ssa ennen paluuta länsirannikolle. Messier pelasi kauden loppuun Portland Buckaroosin riveissä. Myös viisi seuraavaa kautta kuluivat Portlandissa. Kauden 1969—1970 Messier toimi Alberta Senior Hockey Leaguen Edmonton Monarchsien pelaaja-valmentajana ja lopetti sitten peliuransa. Seuraavalla kaudella Messier toimi joukkueen täysiaikaisena päävalmentajana.